ΑΠΟΦΑΣΕΙΣ
Αριθμ. 16589/04-04-2024
Έγκριση του Κανονισμού του Διεθνούς Προγράμματος Διδακτορικών Σπουδών με συνεπίβλεψη
με τίτλο «Ανόργανη Βιολογική Χημεία» του Τμήματος Χημείας του Πανεπιστημίου Ιωαννίνων σε
συνεργασία με το Τμήμα Χημείας του Εθνικού και
Καποδιστριακού Πανεπιστημίου Αθηνών, το Τμήμα Χημείας και το Τμήμα Χημικών Μηχανικών του
Αριστοτελείου Πανεπιστημίου Θεσσαλονίκης, το
Τμήμα Χημείας του Πανεπιστημίου Πατρών, το
Τμήμα Χημείας του Πανεπιστημίου Κρήτης, το
Τμήμα Χημείας του Πανεπιστημίου Κύπρου, το
Τμήμα Χημείας του Πανεπιστημίου Aldo Moro
του Μπάρι της Ιταλίας και το Τμήμα Ιατρικής του
Πανεπιστημίου Ιωαννίνων.
Η ΣΥΓΚΛΗΤΟΣ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Τo π.δ. 746/1970 «Ίδρυση Πανεπιστημίου Ιωαννίνων» (Α΄ 267).
2. Τo π.δ 105/2013 «Μετονομασία Τμήματος και ίδρυση, συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α΄ 137).
3. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α΄ 142).
4. Την υπ’ αρ. 8501/21.12.2022 (Υ.Ο.Δ.Δ. 1201) διαπιστωτική πράξη εκλογής Πρύτανη του Πανεπιστημίου
Ιωαννίνων.
5. Την υπ’ αρ. 9717/18.1.2023 (Υ.Ο.Δ.Δ. 54), απόφαση
ορισμού των Αντιπρυτάνεων του Πανεπιστημίου Ιωαννίνων.
6. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέρους
αρμοδιοτήτων στους τέσσερις (4) Αντιπρυτάνεις του
Πανεπιστημίου Ιωαννίνων και καθορισμός της σειράς
αναπλήρωσης της Πρυτάνεως.
7. Τα άρθρα 16, 79, 90 έως 97 και 111 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των ΑΕΙ με την κοινωνία και λοιπές διατάξεις»
(Α΄ 141).
8. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 (Α΄ 141) “Νέοι ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
9. Το Κεφάλαιο Γ’ του ν. 5029/2023 «Ζούμε Αρμονικά
Μαζί- Σπάμε τη Σιωπή»: Ρυθμίσεις για την πρόληψη και
αντιμετώπιση της βίας και του εκφοβισμού στα σχολεία
και άλλες διατάξεις» (Α΄ 55).
10. Tο Ειδικό Πρωτόκολλο Συνεργασίας (Memorandum
of Understanding) και τις Επιστολές Προθέσεως Συνεργασίας (Letter of Intent) μεταξύ των συνεργαζόμενων
Τμημάτων.
11. Την υπ’ αρ. 1104/22-11-2023 συνεδρίαση της Συνέλευσης του Τμήματος Χημείας του Πανεπιστημίου Ιωαν-
νίνων, στην οποία εγκρίθηκε ο Κανονισμός του Διεθνούς
Προγράμματος Διδακτορικών Σπουδών με συνεπίβλεψη
με τίτλο «Ανόργανη Βιολογική Χημεία».
12. Το υπ’ αρ. 15076/26-3-2024 έγγραφο της Γραμματείας του Τμήματος Χημείας που αφορά στον επικαιρο-
ποιημένο Κανονισμό του Διεθνούς Προγράμματος Διδακτορικών Σπουδών με συνεπίβλεψη με τίτλο «Ανόργανη
Βιολογική Χημεία».
13. Τη θετική γνωμοδότηση της Επιτροπής Μεταπτυχιακών Σπουδών του Πανεπιστημίου Ιωαννίνων, στην
υπ’ αρ. 33/29-2-2024 συνεδρία, επί του Κανονισμού του
Διεθνούς Προγράμματος Διδακτορικών Σπουδών με
συνεπίβλεψη με τίτλο «Ανόργανη Βιολογική Χημεία»
(αρ. Πρυτανείας: 11061/26-3-2024).
14. Το γεγονός ότι δεν έχει δημοσιευθεί ο Εσωτερικός Κανονισμός Λειτουργίας του Πανεπιστημίου Ιωαν-
νίνων, σύμφωνα με τα οριζόμενα στο άρθρο 223 του
ν. 4957/2022 (Α΄ 141).
15. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Την έγκριση, στην υπ’ αρ. 1163/26-3-2024 συνεδρίαση της Συγκλήτου του Πανεπιστημίου Ιωαννίνων, του
Κανονισμού του Διεθνούς Προγράμματος Διδακτορικών Σπουδών με συνεπίβλεψη και τίτλο «Ανόργανη
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2276
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
Βιολογική Χημεία» του Τμήματος Χημείας του Πανεπιστημίου Ιωαννίνων, σε συνεργασία με τα Τμήματα Χη-
μείας του Εθνικού και Καποδιστριακού Πανεπιστημίου
Αθηνών, Χημείας και Χημικών Μηχανικών του Αριστοτελείου Πανεπιστημίου Θεσσαλονίκης, Χημείας του
Πανεπιστημίου Πατρών, Χημείας του Πανεπιστημίου
Κρήτης, Χημείας του Πανεπιστημίου Κύπρου, Χημείας
του Πανεπιστημίου Aldo Moro του Μπάρι της Ιταλίας και
Ιατρικής του Πανεπιστημίου Ιωαννίνων, ως ακολούθως:
Άρθρο 1
Γενικές Διατάξεις Οργάνωση Διδακτορικών Σπουδών
Το Τμήμα Χημείας του Πανεπιστημίου Ιωαννίνων σε
συνεργασία με τα Τμήματα Χημείας του Εθνικού Καποδιστριακού Πανεπιστημίου Αθηνών, Χημείας και Χημι-
κών Μηχανικών του Αριστοτέλειου του Πανεπιστημίου
Θεσσαλονίκης, Χημείας του Πανεπιστημίου Πατρών,
Χημείας του Πανεπιστημίου Κρήτης, Χημείας του Πανεπιστημίου Κύπρου, Χημείας του Πανεπιστημίου Aldo
Moro του Μπάρι της Ιταλίας και Ιατρικής του Πανεπιστημίου Ιωαννίνων, αποφασίζουν την οργάνωση και τη
λειτουργία του Διεθνούς Προγράμματος Διδακτορικών
Σπουδών (Δ.Π.Δ.Σ.) με συνεπίβλεψη (Co- supervision
PhD programme) με τίτλο «Ανόργανη Βιολογική Χημεία», σύμφωνα με τις διατάξεις της απόφασης αυτής
και τις διατάξεις του ν. 4957/2022.
Το παρόν διδακτορικό πρόγραμμα υλοποιείται στο
πλαίσιο της Πράξης «Υποστήριξη Δράσεων Διεθνοποίησης του Πανεπιστημίου Ιωαννίνων» στο Ε.Π. «Εκπαί-
δευση και δια Βίου Μάθηση» και κωδικό MIS 5162213.
Το έργο συγχρηματοδοτείται από την Ελλάδα και την
Ευρωπαϊκή Ένωση (Ευρωπαϊκό Κοινωνικό Ταμείο) μέσω
του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση». Το
πρόγραμμα θα συνεχίσει τη λειτουργία του και μετά τη
λήξη της ανωτέρω πράξης.
Στο πρόγραμμα αυτό η επίβλεψη του υποψήφιου διδάκτορα γίνεται από κοινού από δύο ή περισσότερους
επιβλέποντες από τα συμμετέχοντα Τμήματα και οδηγεί
σε ένα τίτλο σπουδών ο οποίος εκδίδεται από το Τμήμα
Χημείας του Πανεπιστημίου Ιωαννίνων.
Το πρόγραμμα περιλαμβάνει οργανωμένο πρόγραμμα μαθημάτων που αντιστοιχεί συνολικά σε 30 ECTS
(European Credit Transfer and Accumulation System).
Με σκοπό την προσέλκυση αλλοδαπών φοιτητών oι εκπαιδευτικές διαδικασίες του Δ.Π.Δ.Σ. θα γίνονται στην
αγγλική γλώσσα.
Τη διοικητική υποστήριξη του προγράμματος αναλαμβάνει το Τμήμα Χημείας του Πανεπιστημίου Ιωαννίνων.
Ο τίτλος του προγράμματος στην αγγλική γλώσσα είναι “Biological Inorganic Chemistry”. Ο ιστότοπος του
προγράμματος είναι https://bic.chem.uoi.gr/.
Άρθρο 2
Αντικείμενο - Σκοπός του Δ.Π.Δ.Σ.
Αντικείμενο του Διεθνούς Προγράμματος Διδακτορικών Σπουδών (Δ.Π.Δ.Σ.) με συνεπίβλεψη και τίτλο
«Ανόργανη Βιολογική Χημεία», είναι η ανάπτυξη διδακτορικών σπουδών και έρευνας υψηλής στάθμης
στο πεδίο αιχμής της Ανόργανης Βιολογικής Χημείας.
Η Ανόργανη Βιολογική Χημεία ασχολείται με τη μελέτη
του ρόλου που διαδραματίζουν τα διάφορα μεταλλικά
ιόντα (ιχνοστοιχεία) και λοιπά ανόργανα στοιχεία στα βιολογικά συστήματα και στη ζωή. Η Ανόργανη Βιολογική
Χημεία έχει πολλές εφαρμογές, όπως είναι: η ανάπτυξη
ανόργανων φαρμάκων με βάση το μέταλλο, ο ρόλος των
βαρέων μετάλλων στη ρύπανση του περιβάλλοντος, η
διευκρίνιση του τρόπου λειτουργίας μεταλλοενζύμων, η
ανάπτυξη βιοκαταλυτών και η βιοκατάλυση, η ανάπτυξη
διαγνωστικών για την έγκαιρη διάγνωση του καρκίνου
και άλλων ασθενειών κ.ά. Η επιτυχία των σκοπών του
έργου στηρίζεται:
α) Στις συντονισμένες προσπάθειες διδασκαλίας και
έρευνας των ειδικών στο αντικείμενο μελών ΔΕΠ και διδασκόντων όλων των συμμετεχόντων τμημάτων,
β) στην προσέλκυση αριστούχων φοιτητών από όλη
την Ελλάδα, την Κύπρο, την Ιταλία και το εξωτερικό,
γ) στη δημιουργία της κατάλληλης εργαστηριακής και
ερευνητικής υποδομής και παράδοσης στην Ελλάδα, την
Κύπρο και την Ιταλία με αντικείμενο αιχμής την Ανόργανη Βιολογική Χημεία.
Ειδικότερα, με τη σύμπραξη των Τμημάτων, Χημείας
του Πανεπιστημίου Ιωαννίνων, Χημείας του Εθνικού
Καποδιστριακού Πανεπιστημίου Αθηνών, Χημείας και
Χημικών Μηχανικών του Αριστοτέλειου Πανεπιστημίου Θεσσαλονίκης, Χημείας του Πανεπιστημίου Πατρών,
Χημείας του Πανεπιστημίου Κρήτης, Χημείας του Πανεπιστημίου Κύπρου, Χημείας του Πανεπιστημίου Aldo
Moro του Μπάρι της Ιταλίας και της Ιατρικής Σχολής του
Πανεπιστημίου Ιωαννίνων επιδιώκεται:
1. Αξιοποίηση του ελληνικού, κυπριακού και ιταλικού
επιστημονικού δυναμικού των Τμημάτων που εξειδικεύεται στη διεπιστημονική γνωστική περιοχή του προγράμ-
ματος.
2. Αξιοποίηση της υλικοτεχνικής υποδομής των Τμημάτων και των Σχολών που συμπράττουν καθώς και των
Ερευνητικών Ινστιτούτων και Εργαστηρίων που συνεργάζονται με τα εν λόγω Τμήματα.
3. Αποτελεσματικότερη αλληλεπίδραση γνωστικών
περιοχών και εργαστηριακών τεχνικών με στόχο την
ολοκληρωμένη εκπαίδευση νέων επιστημόνων και τη
χρησιμοποίησή τους σε αναπτυξιακούς χώρους της Εθνικής Οικονομίας, όπως είναι η στελέχωση δημόσιων και
ιδιωτικών φορέων παροχής υπηρεσιών Υγείας (π.χ. Εργαστήρια και Κλινικές Νοσοκομείων, Διαγνωστικά Κέντρα,
κ.λ.π.), Πανεπιστήμια, Ερευνητικά Κέντρα, Φαρμακευτική
και Χημική Βιομηχανία, κ.λπ.
4. Αξιολόγηση του προγράμματος από ανεξάρτητο
φορέα αξιολόγησης και η αναγνώρισή του σε διεθνές
επίπεδο.
Άρθρο 3
Διδακτορικός Τίτλος
Το Διεθνές Πρόγραμμα Διδακτορικών Σπουδών με
συνεπίβλεψη απονέμει τον ακαδημαϊκό τίτλο «Δίπλωμα Διδακτορικών Σπουδών στην Ανόργανη Βιολογική
Χημεία».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
Άρθρο 4
Διδακτικό Προσωπικό
Για την υλοποίηση του προγράμματος μαθημάτων του
Δ.Π.Δ.Σ., διδακτικό έργο ανατίθεται σε μέλη Διδακτικού
Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού
Προσωπικού (Ε.ΔΙ.Π.), Ειδικού Τεχνικού Εργαστηριακού
Προσωπικού (Ε.Τ.Ε.Π.) του Τμήματος ή άλλων Τμημάτων
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), ομότιμοι Καθηγητές ή αφυπηρετήσαντα
μέλη Δ.Ε.Π. των συνεργαζόμενων Τμημάτων, συνεργαζόμενοι καθηγητές, εντεταλμένοι διδάσκοντες, επισκέ-
πτες καθηγητές ή επισκέπτες ερευνητές, ερευνητές και
ειδικούς λειτουργικούς επιστήμονες ερευνητικών και
τεχνολογικών φορέων του άρθρου 13Α του ν. 4310/2014
(Α΄ 258) ή λοιπών ερευνητικών κέντρων και ινστιτούτων
της ημεδαπής ή αλλοδαπής, επιστήμονες αναγνωρισμένου κύρους, οι οποίοι διαθέτουν εξειδικευμένες γνώ-
σεις και σχετική εμπειρία στο γνωστικό αντικείμενο του
Δ.Π.Δ.Σ. και είναι κάτοχοι διδακτορικού τίτλου σπουδών.
Άρθρο 5
Υλικοτεχνική Υποδομή και Παροχές
Οι υποψήφιοι διδάκτορες δικαιούνται όλες τις παροχές
των μεταπτυχιακών φοιτητών, όπως αυτές καθορίζονται από την ισχύουσα νομοθεσία (ν. 4957/2022, Α’ 141)
(κάρτα σίτισης, φοιτητικό εισιτήριο, διαμονή σε εστίες
μειωμένα έξοδα συμμετοχής σε πολιτιστικές- ψυχαγωγικές εκδηλώσεις, ασφάλιση μέσω του Πανεπιστημίου,
κ.λ.π.) πλην του δικαιώματος παροχής δωρεάν διδακτικών συγγραμμάτων, σε όλα τα συμμετέχοντα Ιδρύματα
του διεθνούς προγράμματος και κάθε άλλο δικαίωμα
που ορίζεται από τον Κανονισμό Διδακτορικών Σπουδών του κάθε Τμήματος. Τα Ιδρύματα υποχρεούνται να
εξασφαλίζουν στους φοιτητές με αναπηρία ή/και ειδικές
εκπαιδευτικές ανάγκες προσβασιμότητα στα προτεινόμενα συγγράμματα και τη διδασκαλία.
Για την υλοποίηση του Προγράμματος θα χρησιμοποιείται η υλικοτεχνική υποδομή, όπως:
(α) Αίθουσες διδασκαλίας των συμμετεχόντων Τμημάτων,
(β) φοιτητικά και ερευνητικά εργαστήρια των συμμετεχόντων Τμημάτων,
(γ) οργανολογικός εξοπλισμός των συμμετεχόντων
Τμημάτων,
(δ) τα όργανα του Δικτύου Εργαστηρίων Υποστήριξης
Έρευνας του Πανεπιστημίου Ιωαννίνων (Δ.Ε.Υ.Ε.Π.Ι.) Πανεπιστημίου Ιωαννίνων. Αυτό περιλαμβάνει σήμερα μο-
νάδες, πολλές από τις οποίες στεγάζονται στους χώρους
του Τμήματος Χημείας του Πανεπιστημίου Ιωαννίνων.
Από αυτές, οι άμεσα σχετιζόμενες με το Δ.Π.Δ.Σ. είναι:
1. Κέντρο Πυρηνικού Μαγνητικού Συντονισμού.
2. Μονάδα Ηλεκτρονικής Μικροσκοπίας Σάρωσης.
3. Μονάδα Συνεστιακής Μικροσκοπίας Σάρωσης Laser.
4. Μονάδα Περίθλασης Ακτίνων-Χ κόνεως.
5. Μονάδα Περίθλασης Ακτίνων-Χ μονοκρυστάλλου.
6. Μονάδα Φασματοσκοπίας Φθορισμού Ακτίνων-Χ.
7. Μονάδα Φασματομετρίας Μαζών.
8. Κέντρο Εφαρμογών Laser.
9. Μονάδα Μαγνητικών Μετρήσεων.
10. Μονάδα Θερμικής Ανάλυσης.
11. Κέντρο Βιοτράπεζας Καρκίνου.
12. Κέντρο Επιστημονικών Προσομοιώσεων.
13. Μονάδα Περιβαλλοντικής, Οργανικής, και Βιοχημικής Ανάλυσης - ORBITRAP LC-MS.
14. Μονάδα Γενετικής Ανάλυσης.
15. Κέντρο Αθηροθρόμβωσης.
16. Μονάδα Μελέτης Βλαστικών Κυττάρων.
17. Μονάδα Βιοσυστημάτων και Συνθετικής Γονιδιωματικής Ιατρικής.
18. Μονάδα Αυτοματοποιημένης Οργανικής Σύνθεσης.
19. Μονάδα Τεχνικών Υποδομών και Μεθόδων Χαρακτηρισμού και Ελέγχου Βιοδραστικότητας Ουσιών.
20. Μονάδα Ηλεκτρονικής Μικροσκοπίας Σάρωσης/
Διέλευσης.
21. Μονάδα Κυτταρομετρίας Ροής.
Ειδικότερα θέματα υλικοτεχνικής υποδομής του Προγράμματος προσδιορίζονται από το Ειδικό Πρωτόκολλο
Συνεργασίας.
Άρθρο 6
Όργανα Διοίκησης
Αρμόδια όργανα για την ίδρυση και τη λειτουργία των
Προγραμμάτων Διδακτορικών Σπουδών είναι η Σύγκλητος και η Συνέλευση του Τμήματος, με τις αρμοδιότητες
που προβλέπονται στην ισχύουσα νομοθεσία.
Με απόφαση της Συγκλήτου του Πανεπιστημίου Ιωαννίνων, κατόπιν εισήγησης της Συνέλευσης του Τμή-
ματος Χημείας, καθορίζεται ο κανονισμός σπουδών του
διδακτορικού προγράμματος με συνεπίβλεψη και τίτλο
«Ανόργανη Βιολογική Χημεία».
Η Γραμματεία του Τμήματος Χημείας του Πανεπιστημίου Ιωαννίνων υποστηρίζει γραμματειακά και διοικητικά
τις διδακτορικές σπουδές (προκήρυξη, εγγραφές, τήρηση αρχείου κ.ά.) του εν λόγω προγράμματος.
Άρθρο 7
Γλώσσα Προγράμματος
Γλώσσα διδασκαλίας των μαθημάτων, εκπόνησης και
συγγραφής της διδακτορικής διατριβής είναι η αγγλική.
Άρθρο 8
Αριθμός Εισακτέων Προκήρυξη εκδήλωσης ενδιαφέροντος
Ο μέγιστος ετήσιος αριθμός εισακτέων υποψηφίων
διδακτόρων στο Πρόγραμμα ορίζεται σε τρεις (3). Ωστόσο, υπό εξαιρετικές περιστάσεις και μετά από τεκμηρι-
ωμένη απόφαση, η Συνέλευση του Τμήματος μπορεί να
επιτρέψει την είσοδο επιπλέον υποψηφίων πέραν του
μέγιστου αριθμού.
Το Πρόγραμμα έχει τη δυνατότητα να προκηρύσσει
θέσεις υποψηφίων διδακτόρων μία φορά ετησίως (κάθε
Ιούνιο). Ωστόσο, υπό εξαιρετικές περιστάσεις και μετά
από την τεκμηριωμένη απόφαση η Συνέλευση του Τμήματος μπορεί να προκηρύξει θέσεις υποψηφίων διδα-
κτόρων και σε άλλη ημερομηνία.
Στην προκήρυξη αναφέρονται τα ερευνητικά θέματα στα οποία υπάρχει η δυνατότητα εκπόνησης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
διδακτορικής διατριβής, καθώς και τα ονόματα των μελών Διδακτικού Προσωπικού που τα έχουν προτείνει.
Η προκήρυξη υποχρεωτικά αναρτάται σε διαδικτυακές
πλατφόρμες, στην ιστοσελίδα του προγράμματος και του
Τμήματος στα Αγγλικά.
Ο μέγιστος αριθμός διδακτορικών διατριβών που
δύναται να επιβλέπει το ίδιο μέλος ΔΕΠ ορίζεται στον
Κανονισμό Διδακτορικών Σπουδών του κάθε Τμήματος που συμμετέχει στο πρόγραμμα και λόγω της συ-
νεπίβλεψης αυτός μπορεί να προσαυξάνεται κατόπιν
τεκμηριωμένης απόφασης της Συνέλευσης του οικείου
Τμήματος.
Άρθρο 9
Αιτήσεις υποψηφίων διδακτόρων
Δικαίωμα υποβολής αίτησης για την εγγραφή σε
πρόγραμμα διδακτορικών σπουδών έχει όποιος είναι
κάτοχος μεταπτυχιακού διπλώματος στη Ανόργανη Βιολογική Χημεία ή Χημεία ή σε συναφές με τη Χημεία
αντικείμενο (Βιολογική χημεία, Βιουλικών, Βιοιατρικής,
Βιοφυσική) και έχει χορηγηθεί από Ανώτατο Εκπαιδευτικό Ίδρυμα (Α.Ε.Ι.) της ημεδαπής ή αλλοδαπής ή είναι
απόφοιτος προπτυχιακού προγράμματος σπουδών
Α.Ε.Ι. συναφούς γνωστικού αντικειμένου κατ’ ελάχιστον
πενταετούς διάρκειας που αντιστοιχεί σε τριακόσιες
(300) πιστωτικές μονάδες του Ευρωπαϊκού Συστήματος
Μεταφοράς και Συσσώρευσης Ακαδημαϊκών Μονάδων
(ECTS).
Η ακαδημαϊκή αναγνώριση των τίτλων σπουδών
της αλλοδαπής γίνεται σύμφωνα με τα προβλεπόμενα
στο άρθρο 8.4 του Κανονισμού Προγραμμάτων Μεταπτυχιακών Σπουδών του Πανεπιστημίου Ιωαννίνων
(Β΄ 4942/2023) και την κείμενη νομοθεσία.
Ο κάθε υποψήφιος υποβάλλει:
1. Συμπληρωμένη αίτηση, έντυπο της οποίας διατίθεται από την ιστοσελίδα του προγράμματος (http://bic.
chem.uoi.gr/).
2. Προτείνει τον επιβλέποντα της διδακτορικής διατριβής, του οποίου το γνωστικό αντικείμενο ή το επιστη-
μονικό έργο είναι συναφές με αυτό της προς εκπόνηση
διδακτορικής διατριβής.
3. Σε συνεργασία με τον Επιβλέποντα και μετά από
υπόδειξη του αυτού προτείνεται τίτλος της διδακτορικής
διατριβής, σύντομο υπόμνημα με το αντικείμενο που θα
πραγματεύεται η διδακτορική διατριβή.
4. Αναλυτικό βιογραφικό σημείωμα του υποψηφίου.
5. Αντίγραφα τίτλων σπουδών (πτυχίου και μεταπτυχιακού τίτλου σπουδών) και αναλυτικής βαθμολογίας
ανά μάθημα.
6. Επιστημονικές εργασίες ή διατριβές ή συμμετοχές
σε συνέδρια με εργασίες (μέχρι 5).
7. Αποδεικτικό γνώσης αγγλικής γλώσσας τουλάχιστον
επιπέδου Β2.
8. Αποδεικτικό άλλης/άλλων ξένης/ξένων γλώσσας/
γλωσσών εκτός της αγγλικής αποδεικνυόμενη με αντίστοιχα πτυχία.
9. Αποδεικτικό επιμόρφωσης σε άλλο χρήσιμο πεδίο
(π.χ. Η/Υ).
10. Δύο συστατικές επιστολές.
Άρθρο 10
Κριτήρια Επιλογής Υποψηφίων Διδακτόρων
Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, ορίζει την αρμόδια Επιτροπή Επιλογής Υποψηφίων ανάλογα με το γνωστικό
αντικείμενο, η οποία είναι τριμελής, αποτελείται από
μέλη Δ.Ε.Π. των συνεργαζόμενων τμημάτων που μετέχουν στο πρόγραμμα. Η Επιτροπή Επιλογής εξετάζει τις
αντίστοιχες αιτήσεις και τα συνυποβαλλόμενα έγγραφα
και καλεί τους υποψηφίους σε συνέντευξη.
Κατόπιν υποβάλει στη Συνέλευση του Τμήματος αναλυτικό υπόμνημα, στο οποίο αναγράφονται οι λόγοι βά-
σει των οποίων προτείνεται η αποδοχή ή μη των υποψήφιων διδακτόρων καθώς και ο προτεινόμενος επιβλέπων
με τη σύμφωνη γνώμη του. Η Συνέλευση του Τμήματος
συνεκτιμά το υπόμνημα της επιτροπής και εγκρίνει ή
απορρίπτει αιτιολογημένα την αίτηση του υποψηφίου.
Η αξιολόγηση των αιτήσεων και η επιλογή των υποψηφίων διδακτόρων γίνεται κυρίως με συνεκτίμηση των
παρακάτω κριτηρίων:
1. Συνολικός βαθμός Μεταπτυχιακού Τίτλου Σπουδών
ή Προπτυχιακού Τίτλου Σπουδών: 30 %.
2. Ερευνητική δραστηριότητα όπως αυτή προκύπτει
από δημοσιεύσεις σε επιστημονικά συνέδρια και περιοδικά (μέχρι 5): 30 %.
3. Αποδεικτικό άριστης γνώσης της αγγλικής γλώσσας
επιπέδου τουλάχιστον B2.
4. Αποδεικτικά γνώσεις άλλων ξένων γλωσσών και
επιμόρφωσης σε άλλο χρήσιμο πεδίο (π.χ. Η/Υ): 20 %.
5. Συνέντευξη: 20 %. (Τα γενικά κριτήρια που βαθμολογούνται με βάση τη συνέντευξη είναι: (i) Κίνητρο
υποψηφιότητας, (ii) Δεξιότητες επικοινωνίας, (iii) Ικανότητα ομαδικής εργασίας, (iv) Οργανωτικές δεξιότητες,
(v) Δυνατότητα αντιμετώπισης κρίσεων, (vi) Κατανόηση
απαιτήσεων θέσης, στόχων έργου και κρίσιμων παραγόντων επιτυχίας, (vii) Ικανότητα ανάληψης πρωτοβουλιών
και εργασίας, (viii) ανάληψη ευθυνών και (ix) αποτελεσματικότητα.
Άρθρο 11
Πρόγραμμα Μαθημάτων
Το Διεθνές Πρόγραμμα Διδακτορικών Σπουδών με
συνεπίβλεψη στην Ανόργανη Βιολογική Χημεία». περιλαμβάνει οργανωμένο κύκλο μαθημάτων.
Κάτοχοι μεταπτυχιακών τίτλων σπουδών ΑΕΙ άλλων
κλάδων θετικών επιστημών, επιστημών υγείας συναφούς
γνωστικού αντικειμένου (Βιολογική χημεία, Βιουλικών,
Βιοιατρικής, Βιοφυσική) δύναται να παρακολουθήσουν
το πρόγραμμα διδακτορικών σπουδών υπό την προϋπόθεση ότι θα παρακολουθήσουν και θα εξεταστούν
σε επί πλέον μαθήματα μεταπτυχιακού επιπέδου της
Ανόργανης Βιολογικής Χημείας, διάρκειας ενός εξαμήνου (Βιοανόργανη Χημεία, Φυσικοχημικές, φασμα-
τοσκοπικές και βιοχημικές μέθοδοι στη Βιοανόργανη
Χημεία, Βιοφυσική της φαρμακευτικής δράσης, Ειδικά
Θέματα Βιοχημείας-Μοριακής Βιολογίας και Εργαστήριο
φασματοσκοπικών και φυσικοχημικών τεχνικών). Η παρακολούθηση πραγματοποιείται στο χειμερινό εξάμηνο.
Η παρακολούθηση και επιτυχή εξέταση στα μαθήματα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
αυτά πρέπει να ολοκληρώνονται με επιτυχία κατά τη
διάρκεια του 1ου έτους φοίτησης, που αντιστοιχούν
σε τριάντα (30) πιστωτικές μονάδες [European Credit
Transfer System and Accumulation System (ECTS)]. Στην
περίπτωση που υποψήφιος διδάκτορας είναι απόφοιτος του μεταπτυχιακού προγράμματος σπουδών στην
Ανόργανη Βιολογική Χημεία απαλλάσσεται του κύκλου
των μαθημάτων.
Τα μεταπτυχιακά υποχρεωτικά μαθήματα είναι εξαμηνιαία και διαρκούν συνολικά δεκαπέντε (15) εβδομάδες.
Στις πρώτες δεκατρείς (13) εβδομάδες πραγματοποιείται
η διδασκαλία, εργαστήρια, φροντιστήρια, συζητήσεις,
ασκήσεις ή εργασίες όπου αυτό απαιτείται και οι επιπλέον δύο (2) εβδομάδες που αφορούν στην εξέταση των
μαθημάτων και των εργαστηρίων. Εάν για διάφορους
λόγους δεν πραγματοποιηθούν δέκα εβδομάδες διδασκαλίας, το εξάμηνο επαναλαμβάνεται. Με σκοπό να
μην χαθούν διδακτικές εβδομάδες, εάν συγκεκριμένη
ημερομηνία μαθημάτων συμπέσει με επίσημη αργία, το
μάθημα προσδιορίζεται για την επόμενη ή την προηγούμενη ημέρα της αργίας. Τα μαθήματα έχουν τη μορφή
διαλέξεων ή/και σεμιναρίων ή/και εργαστηρίων ή/και
εργασιών ή συνδυασμού αυτών. Οι υποψήφιοι έχουν
την υποχρέωση να παρακολουθούν ανελλιπώς τα μαθήματα του Δ.Π.Μ.Σ. Διαπίστωση της παρακολούθησης
σε ποσοστό μικρότερο των 3/4 των ωρών διδασκαλίας τους στερεί το δικαίωμα εξέτασης και οδηγεί στην
επανάληψη παρακολούθησης του μαθήματος. Απώλεια
εργαστηριακών ασκήσεων απαγορεύεται. Επιτρέπεται η
δικαιολογημένη απουσία σε μία (1) μόνο εργαστηριακή
άσκηση, η οποία όμως επαναλαμβάνεται στο τέλος της
περιόδου. Απώλεια δύο (2) εργαστηριακών ασκήσεων
έστω και δικαιολογημένα, αποκλείει από την συμμετοχή
στην εξέταση του μαθήματος στο τέλος του εξαμήνου
και οδηγεί σε επανάληψη του εργαστηρίου το επόμενο
έτος. Κάθε μάθημα πιστώνεται με πέντε (5) ECTS και κάθε
εργαστηριακό μάθημα με δέκα (10) ECTS, με συνολικά
30 ECTS. Οι ώρες διδασκαλίας του κάθε μαθήματος είναι
3 ώρες εβδομαδιαίως. Τα προσφερόμενα μαθήματα και
τα εργαστήρια κατανέμονται ως εξής:
Α/Α
Προσφερόμενα μαθήματα
ECTS
Βιοανόργανη Χημεία
Φυσικοχημικές, φασματοσκοπικές
και βιοχημικές μέθοδοι στη
Βιοανόργανη Χημεία
Βιοφυσική της φαρμακευτικής
δράσης
Ειδικά Θέματα Βιοχημείας Μοριακής Βιολογίας
Εργαστήριο φασματοσκοπικών
και φυσικοχημικών τεχνικών
Άρθρο 12
Χρονική διάρκεια εκπόνησης
διδακτορικής διατριβής
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής επιτροπής. Ως ανώτατη
χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά έτη. Σε ειδικές
περιπτώσεις, ο υποψήφιος διδάκτορας δύναται, κατόπιν
αιτιολογημένης αιτήσεως του προς τη Συνέλευση του
Τμήματος, να ζητήσει χρονική παράταση έως και ένα
(1) πλήρες ημερολογιακό έτος για την ολοκλήρωση της
διδακτορικής του διατριβής. Την αίτηση του υποψηφίου
πρέπει να συνοδεύει έγγραφο της τριμελούς Συμβουλευτικής Επιτροπής, με το οποίο να εισηγείται την αποδοχή
ή την απόρριψη του αιτήματος για χρονική παράταση.
Στην τελευταία αυτή περίπτωση, η συνολική χρονική διάρκεια για την απόκτηση του διδακτορικού διπλώματος
δεν δύναται να υπερβαίνει τα επτά (7) πλήρη ημερολογιακά έτη από την ημερομηνία ορισμού της τριμελούς
Συμβουλευτικής Επιτροπής, χρόνος μετά τον οποίο ο
υποψήφιος διδάκτορας διαγράφεται. Η ανώτατη χρονική
διάρκεια της παράτασης και τα ειδικότερα θέματα σχετικά με το δικαίωμα παράτασης της χρονικής διάρκειας
εκπόνησης διδακτορικής διατριβής καθορίζονται στον
Κανονισμό Διδακτορικών Σπουδών του Τμήματος.
Ο Υ.Δ. μπορεί, εφόσον δεν έχει υπερβεί την ανώτατη
χρονική διάρκεια σπουδών, να ζητήσει, με επαρκώς αιτιολογημένη αίτησή του, αναστολή σπουδών έως και δύο
(2) έτη συνολικά, με τη σύμφωνη γνώμη της τριμελούς
συμβουλευτικής επιτροπής. Ο χρόνος αναστολής της
εκπόνησης της Διδακτορικής Διατριβής δεν προσμετράται στην προβλεπόμενη ανώτατη διάρκεια κανονικής
φοίτησης.
Άρθρο 13
Επίβλεψη διδακτορικής διατριβής
Ορισμός Επιτροπών
Τα μέλη της τριμελούς συμβουλευτικής επιτροπής, μεταξύ των οποίων και ο επιβλέπων, ορίζονται με απόφαση
της Συνέλευσης του Τμήματος Χημείας του Παν/μίου
Ιωαννίνων. Η τριμελής συμβουλευτική επιτροπή είναι
αρμόδια για την εποπτεία του έργου του υποψήφιου
διδάκτορα κατά τη διαδικασία εκπόνησης και συγγραφής της διδακτορικής διατριβής και την παρακολούθηση
της προόδου της. Έχουν είτε ίδιο είτε συναφές γνωστικό
αντικείμενο ή επιστημονικό έργο με την προς εκπόνηση
διδακτορική διατριβή. Δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
διδακτορικής διατριβής.
Στην τριμελή συμβουλευτική επιτροπή δύνανται να
συμμετέχουν ως μέλη:
1. Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος,
2. μέλη Δ.Ε.Π. άλλων Τμημάτων του Ιδρύματος ή άλλου
Α.Ε.Ι. της ημεδαπής ή της αλλοδαπής,
3. ομότιμοι Καθηγητές και αφυπηρετήσαντα μέλη
Δ.Ε.Π.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
4. μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα,
5. ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α΄ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α΄ 45), εφόσον διαθέτουν διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
6. καθηγητές ιδρυμάτων της αλλοδαπής και ερευνητές
ερευνητικών οργανισμών της αλλοδαπής. Ο αριθμός των
αφυπηρετησάντων μελών Δ.Ε.Π. που συμμετέχουν ως
μέλη στην τριμελή συμβουλευτική επιτροπή δεν δύναται
να υπερβαίνει τον έναν (1).
Στην τριμελή συμβουλευτική επιτροπή κάθε υποψήφιου απαραίτητα συμμετέχει ένας επιβλέπων ή συνεπι-
βλέπων από το Πανεπιστήμιο Ιωαννίνων και ένας επιβλέπων ή συνεπιβλέπων από τα συνεργαζόμενα Τμήματα.
Η τριμελής επιτροπή συμπληρώνεται, από μέλη των
κατηγοριών 1- 6, όπως αυτές αναφέρθηκαν παραπάνω,
στο ίδιο ή συναφές γνωστικό αντικείμενο σύμφωνα με
το Πρωτόκολλο Συνεργασίας.
Αντικατάσταση μελών Τριμελούς Συμβουλευτικής
Επιτροπής
Αν κάποιο από τα μέλη της τριμελούς συμβουλευτικής
επιτροπής, συμπεριλαμβανομένου του επιβλέποντος,
εκλείψει ή αδυνατεί να εκπληρώσει τα καθήκοντά του,
έπειτα από αίτημα του ίδιου ή του υποψήφιου διδάκτορα, με απόφαση της Συνέλευσης του Τμήματος δύναται
να ορίζεται αντικαταστάτης έως την ολοκλήρωση της
εκπόνησης της διδακτορικής διατριβής.
Μετακίνηση/συνταξιοδότηση Επιβλέποντος
Αν ο επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του ιδίου
ή άλλου Ανώτατου Εκπαιδευτικού Ιδρύματος (Α.Ε.Ι.) ή
αφυπηρετήσει, δύναται να συνεχίσει να κατέχει την ιδιότητα τους επιβλέποντος ή του μέλους της τριμελούς
συμβουλευτικής επιτροπής της διδακτορικής διατριβής,
εφόσον συναινεί, και ο τίτλος απονέμεται από το Α.Ε.Ι.,
στο οποίο ανήκει το Τμήμα που ξεκίνησε η εκπόνηση
της διατριβής.
Διακοπή Συνεργασίας με Επιβλέποντα
Υπάρχει επίσης η δυνατότητα τόσο στον επιβλέποντα
να αποσύρεται από την επίβλεψη της Διατριβής, όσο και
στον υποψήφιο ν’ αλλάξει επιβλέποντα, εάν συντρέχουν
οι εξής λόγοι:
1. Αποχώρηση από την υπηρεσία του επιβλέποντος
για οποιονδήποτε λόγο,
2. αν διαπιστωθεί εκ μέρους του επιβλέποντα ή του
υποψηφίου ότι δεν είναι δυνατή η συνεργασία,
3. αν διαπιστωθεί μη πρωτοτυπία του θέματος της Διατριβής ή ότι αυτό δεν εμπίπτει στο πεδίο της «Ανόργανης
Βιολογικής Χημείας»,
4. αν διαπιστωθεί έλλειψη υποδομής.
Μετά την διακοπή της συνεργασίας και την αλλαγή του
θέματος ο χρόνος προσμετράται από την ημερομηνία
ορισμού του νέου θέματος της Διατριβής. Σε περίπτωση
μη αλλαγής θέματος η διάρκεια παραμένει αμετάβλητη.
Άρθρο 14
Αλλαγή τίτλου/θέματος διδακτορικής διατριβής
Ο τίτλος της διδακτορικής διατριβής δύναται να τροποποιηθεί μερικώς, χωρίς μεταβολή του γνωστικού
αντικειμένου, για επιστημονικούς λόγους, ύστερα από
αιτιολογημένη αίτηση της τριμελούς συμβουλευτικής
επιτροπής και απόφαση της συνέλευση του Τμήματος
Χημείας του Πανεπιστημίου Ιωαννίνων. Η αίτηση τροποποίησης μπορεί να υποβληθεί μέχρι την κατάθεση
της τελικής εισηγητικής έκθεσης της τριμελούς συμβουλευτικής επιτροπής. Ο τίτλος της διδακτορικής διατρι-
βής δύναται να τροποποιηθεί μερικώς, χωρίς μεταβολή
του γνωστικού αντικειμένου, κατόπιν εισήγησης και της
επταμελούς επιτροπής.
Όταν το θέμα της διδακτορικής διατριβής αλλάζει
πλήρως, ο Υ.Δ. οφείλει να καταθέσει εκ νέου αίτηση και
προσχέδιο. Στη συνέχεια ακολουθούνται οι διαδικασίες
επιλογής και επίβλεψης που προβλέπονται στον Κανονισμό Διδακτορικών Σπουδών του Δ.Π.Δ.Σ., χωρίς να
προσμετράται ο χρόνος που έχει ήδη παρέλθει.
Άρθρο 15
Δικαιώματα και υποχρεώσεις
υποψηφίων διδακτόρων
Οι διδακτορικές σπουδές προσφέρονται δωρεάν. Οι
υποψήφιοι διδάκτορες είναι υποχρεωμένοι:
1. Να ολοκληρώνουν μέσα στις προβλεπόμενες προθεσμίες: (α) την εγγραφή τους στο Δ.Π.Δ.Σ., (β) τις δη-
λώσεις πλήρους ή μερικής φοίτησης, (γ) τις οριστικές
δηλώσεις παρακολούθησης μαθημάτων, (δ) την υποβολή αιτήσεων για παράταση ή αναστολή φοίτησης
το αργότερο δύο (2) εβδομάδες πριν την έναρξη της
διδασκαλίας των μαθημάτων του εξαμήνου στο οποίο
αναφέρονται. Αναστολή φοίτησης δεν δικαιούνται όσοι
εγγράφονται στο Α΄ εξάμηνο του Δ.Π.Δ.Σ.
2. Να παρακολουθούν επιτυχώς το πρόγραμμα των
μαθημάτων.
3. Να προσέρχονται στις προβλεπόμενες εξετάσεις
των μαθημάτων.
4. Σε συμφωνία με τον επιβλέποντα οι υποψήφιοι πρέπει να ασχολούνται με την εκπόνηση της διατριβής τις
ώρες που συμφωνούνται και που απαιτούνται για την
ολοκλήρωση των πειραμάτων της διατριβής.
5. Πρέπει να ακολουθούν τις γενικές κατευθύνσεις και
οδηγίες του επιβλέποντα και των μελών της συμβουλευτικής επιτροπής.
6. Πρέπει να ενημερώνουν ανελλιπώς τον επιβλέποντα
για την πρόοδο της εργασίας του.
7. Πρέπει να εκτελούν ή να επαναλαμβάνουν πειράματα παρουσία του επιβλέποντα εφ’ όσον αυτό του ζητηθεί
8. Με τη σύμφωνη γνώμη του επιβλέποντος και με
στόχο την προώθηση της επιστημονικής συνεργασίας
του ιδρύματος με αντίστοιχα άλλων περιοχών, μπορούν
εάν επιθυμούν οι υποψήφιοι διδάκτορες να συμμετέχουν
σε άλλα ερευνητικά προγράμματα του ιδίου ή άλλου
εργαστηρίου τα οποία όμως έχουν σχέση με το θέμα της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
διατριβής τους. Επιπλέον δύναται να λαμβάνουν αμοιβή
από αυτά εφόσον υπάρχουν σχετικά κονδύλια.
9. Πρέπει να ακολουθούν σχολαστικά τους κανονισμούς λειτουργίας και τους κανόνες ασφαλείας του ερ-
γαστηρίου και των χώρων που εργάζονται.
10. Να ολοκληρώσουν τις σπουδές τους μέσα στα προβλεπόμενα χρονικά όρια.
11. Να παρέχουν επικουρικό διδακτικό έργο σύμφωνα
με τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης του
επιβλέποντος. Ως επικουρικό διδακτικό έργο ορίζεται
η επικουρία των μελών Διδακτικού Ερευνητικού Προσωπικού (Δ.Ε.Π.) κατά την άσκηση του διδακτικού τους
έργου, η άσκηση των φοιτητών, η συμβολή στη διεξαγωγή φροντιστηριακών και εργαστηριακών ασκήσεων,
η συμμετοχή σε δράσεις εξωστρέφειας, η εποπτεία εξετάσεων και η διόρθωση ασκήσεων.
12. Οι υποψήφιοι διδάκτορες δύναται να λαμβάνουν
αμοιβή από τη επικουρική διδακτική και εργαστηριακή
απασχόληση, εφόσον υπάρχουν σχετικά κονδύλια.
13. Να σέβονται και να τηρούν τις αποφάσεις των
οργάνων του Δ.Π.Μ.Σ. καθώς και την ακαδημαϊκή δεοντολογία.
14. Να υποβάλλουν εγγράφως αναλυτικό υπόμνημα
προόδου της διατριβής τους σε ετήσια βάση προς την
τριμελή συμβουλευτική επιτροπή, η οποία κοινοποιείται στην Γραμματεία του Τμήματος, και παρουσιάζουν
προφορικά την πρόοδο αυτής.
15. Ενθαρρύνονται να συμμετέχουν σε συνέδρια, ημερίδες κ.ά. τόσο στην ημεδαπή όσο και στην αλλοδαπή.
16. Πριν από την υποστήριξη της διδακτορικής τους
διατριβής, υποβάλουν στη Γραμματεία του Τμήματος
τους τίτλους των εργασιών τους που έχουν δημοσιευθεί
σε επιστημονικά περιοδικά (ελληνικά και διεθνή), πρακτικά συνεδρίων, βιβλιογραφικές βάσεις δεδομένων και
πλατφόρμες (Αcademia, GoogleScholar, Scopus, κ.λπ.).
Η δημοσίευση πρέπει να έχει πραγματοποιηθεί κατά τη
διάρκεια της εκπόνησης της διατριβής, δηλαδή από την
εγγραφή του υποψήφιου διδάκτορα έως και την 31η/12
του έτους ολοκλήρωσης της διατριβής του.
17. Έχουν τη δυνατότητα διεξαγωγής μέρους της
έρευνάς τους σε άλλο ίδρυμα, ινστιτούτο ή ερευνητικό
κέντρο της ημεδαπής ή της αλλοδαπής, με απόφαση της
Συνέλευσης του Τμήματος Χημείας του Πανεπιστημίου
Ιωαννίνων.
18. Οφείλει να τηρεί τις αντίστοιχες υποχρεώσεις σε
κάθε ένα από τα συνεργαζόμενα Τμήματα όπου εκπονεί
τη διατριβή.
Άρθρο 16
Υποτροφίες
Το Πανεπιστήμιο Ιωαννίνων δύναται να παρέχει υποτροφίες σε υποψήφιους διδάκτορες με κριτήρια αρι-
στείας και σκοπό την επιβράβευσή τους, όπως επίσης
και ανταποδοτικές υποτροφίες για παροχή έργου ή για
συμμετοχή σε ερευνητικά και αναπτυξιακά έργα.
Οι υποτροφίες μπορούν να καλύπτονται είτε από
τα αποθεματικά του Ειδικού Λογαριασμού Κονδυλίων
Έρευνας είτε από πόρους αυτοχρηματοδοτούμενων
προγραμμάτων του Πανεπιστημίου Ιωαννίνων, είτε από
χρηματοδοτήσεις ερευνητικών ή/και αναπτυξιακών προγραμμάτων, είτε από χορηγίες, είτε από δωρεές νομικών
και φυσικών προσώπων, είτε από πόρους των Τμημάτων.
Έπειτα από πρόσκληση, οι υποψήφιοι διδάκτορες, που
πληρούν τους όρους και τις προϋποθέσεις, υποβάλλουν
αίτηση με τα απαραίτητα δικαιολογητικά για χορήγηση
υποτροφίας. Ανάλογα με την πηγή χρηματοδότησης των
υποτροφιών ορίζονται τα όργανα που είναι αρμόδια για
τη διαδικασία επιλογής των υποτρόφων (π.χ. Επιτροπή
Ερευνών, κ.λπ.).
Άρθρο 17
Υποτροφίες Εξαιρετικής Ακαδημαϊκής Επίδοσης
Προβλέπονται υποτροφίες με σκοπό την επιβράβευση
υποψήφιων διδακτόρων με εξαιρετική επίδοση στην
έρευνά τους. Ο ανώτατος αριθμός υποτροφιών ορίζεται
από τα αρμόδια όργανα ανάλογα με την πηγή χρηματοδότησης (ΕΛΚΕ, κ.λπ.).
Κριτήρια επιλογής για υποτροφίες εξαιρετικής ακαδημαϊκής επίδοσης,
- Εισήγηση από την τριμελή συμβουλευτική επιτροπή,
- Ερευνητικό έργο,
- Βραβεία σε Διεθνή συνέδρια,
- Δημοσιεύσεις,
- Ατομική ή οικογενειακή οικονομική κατάσταση.
Άρθρο 18
Ανταποδοτικές υποτροφίες
Για τους υποψήφιους διδάκτορες προβλέπονται ανταποδοτικές υποτροφίες για την παροχή ερευνητικού,
επικουρικού διδακτικού, επιστημονικού, διοικητικού,
τεχνικού και λοιπού υποστηρικτικού έργου των δραστηριοτήτων του Τμήματος. Το κόστος των υποτρο-
φιών δύναται να βαρύνει τον προϋπολογισμό έργων/
προγραμμάτων τα οποία χρηματοδοτούνται από ιδιωτικούς, διεθνείς και ίδιους πόρους του άρθρου 230 του
ν. 4957/2022, καθώς και συγχρηματοδοτούμενων έργων του Εταιρικού Συμφώνου για το Πλαίσιο Ανάπτυξης
(ΕΣΠΑ).
Υποχρεώσεις υποτρόφου
Ο υπότροφος οφείλει:
1. Να προσφέρει έργο στο βαθμό που δεν διαταράσσεται η ομαλή εκπόνηση της διδακτορικής διατριβής του
και να συμμετέχει σε δράσεις εξωστρέφειας σύμφωνα
με τον εσωτερικό κανονισμό του Τμήματος όπου είναι
εγγεγραμμένος,
2. να τηρεί τα οριζόμενα από τη Σχολή ή το Τμήμα
σχετικά με την παρουσία του,
3. να τηρεί τις προθεσμίες για την κατάθεση όλων των
δικαιολογητικών απόδοσης της υποτροφίας. Σε περίπτωση που διαπιστωθεί συμπεριφορά ασυμβίβαστη με
την ιδιότητα του υποτρόφου, τα αρμόδια όργανα διακόπτουν άμεσα την υποτροφία.
Διαδικασία χορήγησης
Η υποτροφία καταβάλλεται μηνιαίως στον δικαιούχο,
έπειτα από γραπτή βεβαίωση, στην οποία αναγράφεται
ο ακριβής αριθμός ωρών παρουσίας. Η βεβαίωση υπογράφεται από τον Πρόεδρο του Τμήματος όπου φοιτά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
ο υπότροφος και σφραγίζεται από τη Γραμματεία του
Τμήματος.
Κριτήρια επιλογής για ανταποδοτικές υποτροφίες
1. έκθεση προόδου/εισήγηση από την τριμελή συμβουλευτική επιτροπή,
2. ερευνητικό έργο,
3. δημοσιεύσεις,
4. συμβολή στο εκπαιδευτικό/εργαστηριακό/ερευνητικό έργο του Τμήματός τους,
5. ατομική ή οικογενειακή οικονομική κατάσταση,
6. κοινωνικά κριτήρια (όπως ορφανοί, πολύτεκνοι,
τρίτεκνοι, σοβαροί λόγοι υγείας, ΑΜΕΑ, μονογονεϊκή
οικογένεια, αδέλφια φοιτητές σε άλλη πόλη κ.ά.).
Άρθρο 19
Υποχρεώσεις Επιβλέποντος
της Διδακτορικής Διατριβής
1. Οφείλει να είναι διαθέσιμος στον υποψήφιο προκειμένου να επιλύει απορίες του και να τον καθοδηγεί
στην εργασία του.
2. Οφείλει να παρέχει στον υποψήφιο τη στοιχειώδη
απαραίτητη υποδομή και αναλώσιμα για επιτυχή εξέλιξη
της εργασίας του.
3. Οφείλει να μεριμνά ώστε ο υποψήφιος να ασχολείται
αποκλειστικά και με πλήρη απασχόληση στην εκπόνηση
της διδακτορικής διατριβής.
4. Οφείλει να αποδεχθεί ή να κάνει τις παρατηρήσεις
του σε ένα δακτυλογραφημένο αντίγραφο της διδακτορικής διατριβής μέσα σε χρονικό διάστημα όχι πέραν
των έξι μηνών, από την ημέρα που θα την παραδώσει
ο υποψήφιος.
5. Κατά τη δημοσίευση του συνόλου ή μέρους των
ερευνητικών αποτελεσμάτων πρέπει να περιλαμβάνεται
ως συν-συγγραφέας ο υποψήφιος.
Άρθρο 20
Διαγραφή από το Δ.Π.Δ.Σ.
Η διαγραφή φοιτητή του Δ.Π.Δ.Σ. γίνεται:
1. κατόπιν αιτήσεως του υποψηφίου διδάκτορα,
2. εφόσον δεν ανανεώσει την ετήσια εγγραφή του επί
δύο συναπτά ακαδημαϊκά έτη,
3. εφόσον δεν υποβάλλει ετήσιο αναλυτικό υπόμνημα
σχετικά με την πρόοδο της διατριβής του επί δύο συναπτά ακαδημαϊκά έτη,
4. εφόσον υπερβεί τη μέγιστη χρονική διάρκεια εκπόνησης διδακτορικής διατριβής, σύμφωνα με την ισχύ-
ουσα νομοθεσία,
5. εφόσον απουσιάζει αδικαιολόγητα ένα (1) εξάμηνο
από τις σπουδές και τις υποχρεώσεις του υποψηφίου
διδάκτορα,
6. εφόσον αποτυγχάνει να ολοκληρώσει με επιτυχία
εντός του 1ου έτους φοίτησης τα προαπαιτούμενα μαθήματα που του έχουν ανατεθεί,
7. εφόσον έχει αποτύχει δύο (2) φορές στην προφορική εξέταση της διδακτορικής διατριβής.
8. Σε περίπτωση που ο υποψήφιος διδάκτορας δεν
τηρήσει τις παραπάνω υποχρεώσεις (άρθρο 15), η Συνέλευση του Τμήματος Χημείας του Πανεπιστημίου Ιωαννί-
νων, μετά από πρόταση της τριμελούς Συμβουλευτικής
Επιτροπής, έχει το δικαίωμα να τον ενημερώσει πρώτα
γραπτώς. Εάν ο υποψήφιος εξακολουθεί να αγνοεί τις
υποχρεώσεις του, μετά από νέα πρόταση της τριμελούς
Συμβουλευτικής Επιτροπής προς τη συνέλευση του Τμήματος Χημείας του Πανεπιστημίου Ιωαννίνων, μπορεί να
γίνει η διαγραφή του από τα μητρώα υποψηφίων διδακτόρων του προγράμματος,
9. εάν έχει παραβιάσει τις κείμενες διατάξεις προβαίνοντας σε πειθαρχικά παραπτώματα,
10. συμμετοχή σε αντιγραφή ή εν γένει φαλκίδευση
της διαδικασίας εξέτασης της διδακτορικής διατριβής ή
την συγγραφής της, συνεπάγεται διαγραφή από το πρόγραμμα μετά από σχετική απόφαση της συνέλευσης του
Τμήματος Χημείας του Πανεπιστημίου Ιωαννίνων. Στις
ίδιες περιπτώσεις, προβλέπεται αφαίρεση του διδακτορικού διπλώματος όταν η παράβαση διαπιστωθεί μετά
την αποφοίτηση.
Άρθρο 21
Κινητικότητα Erasmus
Οι υποψήφιοι διδάκτορες υποβάλουν αίτηση στο Πανεπιστήμιο Ιωαννίνων και οι αιτήσεις τους κρίνονται με
αυτές των υποψηφίων διδακτόρων του Τμήματος Xημείας του Πανεπιστημίου Ιωαννίνων. Επιπλέoν των κριτηρί-
ων επιλογής των υποψηφίων για υποτροφία Erasmus+
που έχει θεσπίσει το Πανεπιστήμιο Ιωαννίνων, τo Τμήμα
Χημείας του ΠΙ, αποφασίζει κριτήρια για την επιλογή και
κατάταξή των υποψηφίων για υποτροφία Erasmus+ φοιτητών του.
Οι υποψήφιοι διδάκτορες που μετακινούνται στο πλαίσιο του προγράμματος Erasmus είναι πρεσβευτές του
Δ.Π.Δ.Σ. στα εργαστήρια υποδοχής. Εκεί ο υποψήφιος διδάκτορας θα αποκομίσει αυξημένη εμπειρία και προσό-
ντα τόσο ως προς την εκπαιδευτική του διαδικασία όσο
και στην αλληλεπίδραση με άλλα εκπαιδευτικά ιδρύματα.
Ο υποψήφιος διδάκτορας είναι επιλέξιμος αρκεί
να βεβαιώνεται η συγκατάθεση του Επιβλέποντα για
τη μετάβασή του στο εξωτερικό για τη συγκεκριμένη
υποτροφία. Οι υποψήφιοι καταθέτουν τις αιτήσεις της
υποψηφιότητάς τους στο Γραφείο Διεθνών Σχέσεων
του Πανεπιστημίου. Στην αίτηση αναγράφουν τη χώρα
υποδοχής και την περίοδο που επιθυμούν να χρηματοδοτηθούν, καθώς και την περίοδο (εάν επιθυμούν) που
θα ήθελαν να μεταβούν στο εξωτερικό χωρίς χρηματοδότηση (zero grands).
Άρθρο 22
Οδηγίες συγγραφής διδακτορικής διατριβής
Στο εσώφυλλο κάθε κατατιθέμενης και εγκρινόμενης
διδακτορικής διατριβής, μνημονεύεται, σε εμφανές σημείο, η σύνθεση της τριμελούς συμβουλευτικής επιτρο-
πής, καθώς και της επταμελούς εξεταστικής επιτροπής
της διδακτορικής διατριβής. Η συγγραφή της διδακτορικής διατριβής ακολουθεί τις οδηγίες του Ιδρυματικού
Προτύπου Διδακτορικής Διατριβής και είναι αναρτημένες στην ιστοσελίδα του προγράμματος.
Οι διδακτορικές διατριβές, εφόσον εγκριθούν από την
εξεταστική επιτροπή, αναρτώνται υποχρεωτικά στο διαδικτυακό τόπο του Δ.Π.Δ.Σ. (http://bic.chem.uoi.gr/).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
Η μορφή της διδακτορικής διατριβής που απαιτείται
να υποβληθεί μέσω του παρόντος Δ.Π.Δ.Σ. φαίνονται
στα υποδείγματα που ακολουθούν και είναι αναρτημένη στον ιστότοπο του Δ.Π.Δ.Σ. (http://bic.chem.uoi.gr/):
1. το εξώφυλλο της διδακτορικής διατριβής,
2. η πρώτη σελίδα της διδακτορικής διατριβής,
3. η δεύτερη σελίδα της διδακτορικής διατριβής.
Άρθρο 23
Κρίση διδακτορικής διατριβής
Ο ΥΔ καλείται να παρουσιάσει ενώπιον της τριμελούς
συμβουλευτικής επιτροπής τα αποτελέσματα της διατριβής η οποία εξετάζει αν η έρευνα έχει ολοκληρωθεί.
Η τριμελής συμβουλευτική επιτροπή εισηγείται στην
Συνέλευση του Τμήματος Χημείας του Πανεπιστημίου
Ιωαννίνων και στην συνέχεια ο ΥΔ λαμβάνει την άδεια
συγγραφής διδακτορικής διατριβής, η οποία του επιτρέπει να ξεκινήσει τη συγγραφή της.
Μετά την ολοκλήρωση της συγγραφής της Διδακτορικής Διατριβής και την υποβολή του τελευταίου υπομνή-
ματος σχετικά με την πρόοδο αυτής προς την τριμελή
συμβουλευτική επιτροπή, ο υποψήφιος διδάκτορας
υποβάλλει αίτημα δημόσιας υποστήριξης αυτής προς
την Τριμελή Συμβουλευτική Επιτροπή δια μέσου της
Γραμματείας του Τμήματος σύμφωνα με όσα ορίζονται
στον κανονισμό διδακτορικών σπουδών. Το αίτημά του
συνοδεύεται από το σώμα της διδακτορικής διατριβής
καθώς και από ενυπόγραφη υπεύθυνη δήλωση ότι η
διατριβή περιέχει πρωτότυπα αποτελέσματα, όπως
αυτά προέκυψαν από την ερευνητική δραστηριότητα
του υποψήφιου διδάκτορα και των συνεργατών του, η
συνεισφορά των οποίων στην παραγωγή των αποτελεσμάτων αναφέρεται ρητά. Η Τριμελής Συμβουλευτική
Επιτροπή εξετάζει το αίτημα του υποψήφιου διδάκτορα
και υποβάλει προς τη Συνέλευση του Τμήματος Χημείας
του Πανεπιστημίου Ιωαννίνων έγγραφη θετική εισήγηση
και πρόταση για τη σύνθεση της επταμελούς εξεταστικής επιτροπής. Η Συνέλευση του Τμήματος Χημείας του
Πανεπιστημίου Ιωαννίνων ορίζει, με απόφασή της, την
επταμελή εξεταστική επιτροπή για την κρίση και αξιολόγηση της διδακτορικής διατριβής σύμφωνα με την
ισχύουσα νομοθεσία και τον Κανονισμό Διδακτορικών
Σπουδών του Προγράμματος.
Ως μέλη της επταμελούς εξεταστικής επιτροπής ορίζονται υποχρεωτικά τα μέλη της τριμελούς συμβουλευ-
τικής επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Από τα επτά (7) μέλη
της εξεταστικής επιτροπής δύο τουλάχιστον πρέπει να
είναι μέλη Διδακτικού Ερευνητικού Προσωπικού που διδάσκουν στο Πρόγραμμα Δ.Π.Δ.Σ, στο οποίο εκπονείται
η διδακτορική διατριβή.
Αν δεν κατατεθεί η εισήγηση της επταμελούς Εξεταστικής επιτροπής μετά τη δημόσια υποστήριξη της
διδακτορικής διατριβής προς τη Συνέλευση του Τμήματος Χημείας του Πανεπιστημίου Ιωαννίνων σε εύλογο
χρονικό διάστημα, η διαδικασία δύναται να συνεχιστεί
κατόπιν αίτησης του υποψηφίου διδάκτορα. Στην περίπτωση αυτή, το θέμα εξετάζεται στη Συνέλευση του
Τμήματος Χημείας του Πανεπιστημίου Ιωαννίνων και
ορίζεται χρονικό διάστημα 30 ημερών εντός του οποίου
η Επταμελής εξεταστική επιτροπή υποχρεούται να υποβάλει τη σχετική εισήγηση. Εάν αυτή δεν υποβληθεί στο
προκαθορισμένο χρονικό διάστημα, η Συνέλευση του
Τμήματος Χημείας του Πανεπιστημίου Ιωαννίνων εξετάζει το ενδεχόμενο της αντικατάστασης της τριμελούς
συμβουλευτικής επιτροπής.
Σε περίπτωση αρνητικής εισήγησης από την επταμελή
εξεταστική επιτροπή, ορίζεται χρονικό διάστημα τριών
μηνών προκειμένου να γίνουν βελτιώσεις στη διδακτορική διατριβή κατόπιν του οποίου ο υποψήφιος διδάκτο-
ρας υποβάλλει νέο αίτημα δημόσιας υποστήριξης. Εάν η
εισήγηση της επταμελούς Εξεταστικής επιτροπής είναι
και πάλι αρνητική, η Συνέλευση του Τμήματος Χημείας
του Πανεπιστημίου Ιωαννίνων εξετάζει το ενδεχόμενο
της αντικατάστασης της επταμελούς εξεταστικής επιτροπής ή προχωρά στην εξέταση της διατριβής με την
ίδια επταμελή εξεταστική επιτροπή.
Ο επιβλέπων Καθηγητής συγκαλεί, εντός μηνός από
τον ορισμό της, με ειδική πρόσκληση την επταμελή εξεταστική επιτροπή σε καθορισμένο τόπο και χρόνο για
την δημόσια υποστήριξη της διδακτορικής διατριβής.
Σε περίπτωση κωλύματος ή μετά την πάροδο του ενός
μηνός, η πρόσκληση αποστέλλεται από τον Πρόεδρο του
Τμήματος. Η πρόσκληση αναρτάται στην ιστοσελίδα του
προγράμματος προς ενημέρωση κάθε ενδιαφερόμενου.
Η διδακτορική διατριβή υποστηρίζεται δημόσια από
τον υποψήφιο διδάκτορα ενώπιον της επταμελούς εξεταστικής επιτροπής, η οποία υποβάλει ερωτήσεις προς
τον υποψήφιο. Η συνεδρίαση για τη δημόσια υποστήριξη της διατριβής δύναται να πραγματοποιηθεί με φυσική
παρουσία του υποψήφιου διδάκτορα και της επταμελούς
εξεταστικής επιτροπής ή και με τη χρήση μέσων τηλεδιάσκεψης σε περίπτωση που αυτό δεν είναι εφικτό. Μετά
από την ολοκλήρωση της υποστήριξης της διατριβής, η
επταμελής εξεταστική επιτροπή συνεδριάζει χωρίς την
παρουσία τρίτων, αξιολογεί τη διδακτορική διατριβή ως
προς την ποιότητα, την πληρότητα, την πρωτότυπη σκέψη και τη συμβολή της στην επιστήμη και, με βάση τα
κριτήρια αυτά, εγκρίνει την διατριβή, με την επιφύλαξη
να ενσωματωθούν στο σώμα της διατριβής οι αλλαγές
που αυτή προτείνει, ή απορρίπτει την απονομή του
διδακτορικού διπλώματος. Για την απονομή του διδακτορικού διπλώματος απαιτείται η θετική αξιολόγηση
της διδακτορικής διατριβής και η σύμφωνη γνώμη από
πέντε (5) τουλάχιστον μέλη. Η διαδικασία δύναται να
πραγματοποιηθεί με την παρουσία 5 τουλάχιστον μελών.
Σε περίπτωση έγκρισης της διατριβής, η επταμελής
εξεταστική επιτροπή αξιολογεί τη Διδακτορική Διατριβή
με τους βαθμούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Στο
τέλος της διαδικασίας συντάσσεται σχετικό πρακτικό
το οποίο υπογράφεται από όλα τα παρόντα μέλη της
επταμελούς εξεταστικής επιτροπής και υποβάλλεται στη
συνέλευση του Τμήματος Χημείας του Πανεπιστημίου
Ιωαννίνων προκειμένου να γίνει η αναγόρευση του/της
υποψήφιου διδάκτορα. Στο πρακτικό καταχωρίζεται
οπωσδήποτε η αιτιολόγηση του αποτελέσματος της
διαδικασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
Από την ημερομηνία έγκρισης της διδακτορικής διατριβής από την επταμελή εξεταστική επιτροπή απο-
κτάται η ιδιότητα του διδάκτορα. Η αναγόρευση από τη
Συνέλευση του Τμήματος έχει βεβαιωτικό χαρακτήρα.
Άρθρο 24
Αναγόρευση-Καθομολόγηση διδακτόρων
Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
1. Αίτηση υποψηφίου για αναγόρευση-καθομολόγηση.
2. Kατάθεση διατριβής στη Γραμματεία του Τμήματος
σε ψηφιακή μορφή μετά την ενσωμάτωση των αλλαγών
που ζήτησε η επταμελής εξεταστική επιτροπή.
3. Κατάθεση διατριβής στο Ψηφιακό Αποθετήριο
"ΟΛΥΜΠΙΑΣ".
4. Κατάθεση διατριβής στο Εθνικό Κέντρο Τεκμηρίωσης.
Άρθρο 25
Απονομή Διδακτορικού Διπλώματος
Η καθομολόγηση του διδάκτορα γίνεται μετά από
την υποβολή του πρακτικού της παρουσίασης στο Τμήμα. Απαραίτητη προϋπόθεση για την καθομολόγηση
είναι η τακτοποίηση όλων των εκκρεμοτήτων του ΥΔ
με το Πανεπιστήμιο, καθώς και η υποβολή στη Γραμματεία του Τμήματος ενός εκτυπωμένου αντιγράφου
της τελικής μορφής της διατριβής, η οποία πρέπει να
συμμορφώνεται με τα πρότυπα που έχουν καθοριστεί
από το πρόγραμμα. Το Διδακτορικό Δίπλωμα απονέμεται στους υποψηφίους διδάκτορες που εκπονούν και
συγγράφουν μια πρωτότυπη διδακτορική διατριβή. Ο
τίτλος του διδάκτορα απονέμεται από τη Συνέλευση του
Τμήματος, παρουσία του Πρύτανη ή του Αντιπρύτανη. Η
τελική ηλεκτρονική μορφή του κειμένου της διδακτορικής δημοσιεύεται σε ειδική σελίδα της ιστοσελίδας του
προγράμματος και του Τμήματος.
Άρθρο 26
Κώδικας Δεοντολογίας Υποψήφιων Διδακτόρων
Οι YΔ οφείλουν να τηρούν τους βασικούς κανόνες της
ακαδημαϊκής δεοντολογίας:
1. Η κλοπή πνευματικής ιδιοκτησίας απαγορεύεται με
οποιονδήποτε τρόπο.
2. Απαγορεύεται η χρήση φωτογραφιών, σχημάτων ή
κειμένου, που διανέμεται δωρεάν, χωρίς την αντίστοιχη
αναφορά του γεγονότος αυτού στο κείμενο της εργασίας.
3. Απαγορεύεται η ανάθεση μέρους ή ολόκληρης της
διατριβής σε τρίτους.
4. Απαγορεύεται η ανάληψη εργασιών (εργασιών μαθήματων, πτυχιακών/διπλωματικών εργασιών, προγραμ-
ματιστικών εργασιών) για προπτυχιακούς ή μεταπτυχιακούς φοιτητές του Τμήματος.
5. Ακολουθούνται οι κανόνες βιοηθικής κατά την εκτέλεση πειραμάτων και κατά τον χειρισμό πειραματόζωων.
6. Οποιαδήποτε συμπεριφορά που εμπίπτει στις παραπάνω περιπτώσεις θα έχει ως συνέπεια την αναστολή της
φοιτητικής ιδιότητας για τουλάχιστον ένα εξάμηνο, ενώ
σε περιπτώσεις σοβαρής παράβασης ή υποτροπής προβλέπεται η άμεση και οριστική διαγραφή από το Διεθνές
Διδακτορικό στην «Ανόργανη Βιολογική Χημεία (ΑΒΧ)».
Άρθρο 27
Δικαιώματα πνευματικής ιδιοκτησίας
και άλλα συναφή
Ο συγγραφέας της διδακτορικής διατριβής είναι συνδικαιούχος μαζί με τον επιβλέποντα, του περιουσιακού
και ηθικού δικαιώματος πνευματικής ιδιοκτησίας του
περιεχομένου της διατριβής ή μέρους του πρωτότυπου
ερευνητικού έργου, σύμφωνα με τον ν. 2121/1993 (όπως
αυτός τροποποιήθηκε και ισχύει) και σύμφωνα με την
υπεύθυνη δήλωση, που κατέθεσε στη Γραμματεία του
Τμήματος πριν την δημόσια υποστήριξη, περί της συνεισφοράς του/της ιδίου/ας και των μελών της ερευνη-
τικής ομάδας στην παραγωγή των ερευνητικών αποτελεσμάτων που περιέχονται στη διατριβή. Τα δικαιώματα
βιομηχανικής ιδιοκτησίας (π.χ. ευρεσιτεχνίες, όχι μόνο),
που ενδεχομένως προκύψουν από τα αποτελέσματα της
έρευνας της διδακτορικής διατριβής και μόνο, ανήκουν
στον διδάκτορα, στον Επιβλέποντα Καθηγητή και στο
Πανεπιστήμιο Ιωαννίνων, κατά τα νόμιμα ποσοστά. Μπορεί δε, να ανήκουν και σε μέλη της ερευνητικής ομάδας
τα οποία έχουν συμβάλει σημαντικά στη δημιουργία και
την αξιοποίηση των παραπάνω ερευνητικών αποτελεσμάτων. Για τα θέματα αυτά
μπορεί να υπογραφεί σύμβαση μεταξύ των μερών σε
οποιοδήποτε στάδιο της έρευνας.
Άρθρο 28
Αξιολόγηση διδακτορικών σπουδών
Τα προγράμματα διδακτορικών σπουδών που προσφέρονται από τα Τμήματα του Πανεπιστημίου Ιωαννί-
νων υπόκεινται σε εξωτερική αξιολόγηση από την Εθνική
Αρχή Ανώτατης Εκπαίδευσης (ΕΘ.Α.Α.Ε.) σύμφωνα με την
ισχύουσα νομοθεσία.
Στην περίπτωση διδακτορικού με συνεπίβλεψη το
πρόγραμμα αξιολογείται είτε από την ΕΘ.Α.Α.Ε. είτε από
αντίστοιχο ευρωπαϊκό φορέα πιστοποίησης της χώρας
του ιδρύματος που μετέχει στη συνεργασία και εφαρμόζει τα εκάστοτε ισχύοντα πρότυπα και τις κατευθύνσεις
(Ευρωπαϊκά Πρότυπα και Κατευθυντήριες Οδηγίες για
τη Διασφάλιση της Ποιότητας) που θέτει το Ευρωπαϊκό
Δίκτυο για τη Διασφάλιση της Ποιότητας στην Ανώτατη
Εκπαίδευση (European Association for Quality Assurance
in Higher Education-ENQA).
Άρθρο 29
Ειδικές Διατάξεις
Όσα θέματα δεν ρυθμίζονται από τον παρόντα κανονισμό και τον κανονισμό διδακτορικών σπουδών του Πα-
νεπιστημίου Ιωαννίνων ρυθμίζονται με απόφαση της
Συνέλευσης του Τμήματος Χημείας του Πανεπιστημίου
Ιωαννίνων και της Συγκλήτου του Πανεπιστημίου Ιωαννίνων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
University of Ioannina
School of Science
Chemistry Department
Program of Doctoral Studies in Biological Inorganic Chemistry
PhD THESIS
Title
Name Initial Surname
Name Supervision
Place
MONTH YEAR
ΠΑΡΑΡΤΗΜΑ Ι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
University of Ioannina
School of Science
Chemistry Department
Program of Doctoral Studies in Biological Inorganic Chemistry
PhD THESIS
Title
Name Initial Surname
SUPERVISOR: Name1 Surname1, Title (e.g. Professor UoA)
Three-Member Advisory Committee:
Name1 Surname1, Title1 (E.G., Professor University Of Ioannina, Department Of Chemistry)
Name2 Surname2, Title2 (E.G., Professor University Of Ioannina, Department Of Chemistry)
Name3 Surname3, Title3 (E.G., Professor University Of Ioannina, Department Of Chemistry)
Seven-Member Examination Committee
Name4 Surname4, Title1 (E.G., Professor University Of Ioannina, Department Of Chemistry)
Name5 Surname5, Title2 (E.G., Professor University Of Ioannina, Department Of Chemistry)
Name6 Surname6, Title3 (E.G., Professor University Of Ioannina, Department Of Chemistry)
Name7 Surname7, Title3 (E.G., Professor University Of Ioannina, Department Of Chemistry)
Examination Date Dd/Mm/Yyyy
Appointment of the Three-Member Advisory Committee by the Assembly :
Appointment of the Seven-Member Examination Committee by the Assembly:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 4 Απριλίου 2024
Η Πρύτανης
ΑΝΝΑ ΜΠΑΤΙΣΤΑΤΟΥ
Approval of Doctoral Thesis with grade "    " on
The Dean of the Department of Chemistry
Name, Professor
The Secretary of the Department
Name of the Secretary
"The approval of the doctoral dissertation by the International PhD program Biological Inorganic
Chemistry of the University of Ioannina does not imply acceptance of the author's opinions Law
5343/32, article 202, paragraph 2"
ABSTRACT
KEYWORDS:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2276/16.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202276.pdf | Tokens: 49023]